ది గ్రడ్జ్
దీనికి కొనసాగింపు (సీక్వెల్) గా "ది గ్రడ్జ్ 2"ని ఇది విడుదలైన మూడు రోజులకు ప్రకటించారు. ఇది 2006లో విడుదలైంది. కొనసాగింపు చిత్రంలో కరెన్ చిన్న సోదరి అబ్రేగా అంబర్ తాంబ్లిన్ నటించింది. కరెన్‌ను జపాన్ నుంచి ఇంటికి తీసుకురావడానికి అబ్రేను తన తల్లితో పాటు అక్కడకు పంపుతారు.
ది గ్రడ్జ్
ఇంటి లోపల పీటర్ కిర్క్ సందర్శన యొక్క గతస్మృతి అనుభూతిని కరెన్ పొందుతుంది. కయాకో ప్రొఫెసర్ పీటర్ కిర్క్ యొక్క ఒకప్పటి విద్యార్థిని అని మరియు ఆమె అతనితో చొరవగా ఉండేదన్న విషయం తెలుస్తుంది. కయాకో భర్త టకియో ఆమె యావను తెలుసుకుని, ఆవేశంతో ఆమెను మరియు తమ కుమారుడు తోషియోను హతమారుస్తాడు. ఇదే అసలు కళంకం. ఇంటి యొక్క 'ప్రతీకారం' (ఆన్రో). ఇంటిలోని తమ శవాలను పీటర్ గుర్తించినట్లు కరెన్ గతస్మృతి తెలుపుతుంది. కయాకోను టకియో ఘోరంగా హత్య చేయడాన్ని తట్టుకోలేక తీవ్ర ఉద్వేగానికి గురైన కరెన్ తడబడుతూ మెట్ల నుంచి కిందకు దిగుతుంది. తర్వాత ఇల్లు ప్రస్తుత కాలానికి తిరిగి చేరుకుంటుంది. ఆమె బయలుదేరడానికి ముందు డౌ ఆమె కాలిని గట్టిగా పట్టేసుకుంటాడు. ఆమెను నిలువరించే శక్తి అతనికి లేకపోవడంతో అతన్ని తలుపు వరకు ఈడ్చుకెళ్లే ప్రయత్నం చేస్తుంది. పై అంతస్తులకు వెళ్లడానికి ఒక తలుపు తెరుచుకుంటుంది. ప్రస్తుతం కయాకోగా మెట్లపై నుంచి పాకుతూ కిందకు దిగిన "ఆన్రో" వారి వైపు వచ్చి, డౌను అంతం చేస్తుంది. కరెన్ తలుపు తెరుస్తుంది. అయితే కయాకో ఆత్మ అక్కడకు హఠాత్తుగా చేరుకుంటుంది. వెంటనే ఆమె తలుపు వేసి, గ్యాస్ క్యాన్లలో ఒకదానిని ప్రయోగిస్తుంది. ఉన్నట్లుండి డౌ కయాకోగా మారడంతో ఆమె అతని లైటర్ తీసుకుని గ్యాస్‌కు అంటిస్తుంది. దాంతో తెర తెలుపు రంగులోకి మారిపోతుంది. (ప్రత్యేకంగా కూర్పు చేసిన వెర్షన్‌ (డైరెక్టర్స్ కట్) లో కరెన్‌ను అంబులెన్స్‌ వ్యానులో ఎక్కించే సన్నివేశాలు ఉన్నాయి).